# Den Europæiske Unions C 331A/2019

| | ISSN 1977-0871 |
| --- | --- |
| Den Europæiske Unions
  Tidende | C 331A |
| | |
| Dansk udgave | Meddelelser og oplysninger | 62. årgang2. oktober 2019 |

ISSN 1977-0871

Den Europæiske Unions

Tidende

C 331A

Dansk udgave

Meddelelser og oplysninger

62. årgang2. oktober 2019

---

| Indhold | Side |
| --- | --- |
| | V   Øvrige meddelelser |
| | ADMINISTRATIVE PROCEDURER |
| | Europa-Kommissionen |
| 2019/C 331 A/01 | Generaldirektoratet for Mobilitet og Transport (GD MOVE) — Opslag — stilling som ledende konsulent (lønklasse AD 14) (jf. personalevedtægtens artikel 29, stk. 2) — COM/2019/10390 | 1 |

Indhold

Side

V   Øvrige meddelelser

ADMINISTRATIVE PROCEDURER

Europa-Kommissionen

2019/C 331 A/01

Generaldirektoratet for Mobilitet og Transport (GD MOVE) — Opslag — stilling som ledende konsulent (lønklasse AD 14) (jf. personalevedtægtens artikel 29, stk. 2) — COM/2019/10390

1

---

| DA | |
| --- | --- |

DA

---

V Øvrige meddelelser

ADMINISTRATIVE PROCEDURER

Europa-Kommissionen

| 2.10.2019 | DA | Den Europæiske Unions Tidende | CA 331/1 |
| --- | --- | --- | --- |

2.10.2019

DA

Den Europæiske Unions Tidende

CA 331/1

---

Generaldirektoratet for Mobilitet og Transport (GD MOVE)

Opslag — stilling som ledende konsulent (lønklasse AD 14)

(jf. personalevedtægtens artikel 29, stk. 2)

COM/2019/10390

(2019/C 331 A/01)

Hvem er vi?

Ifølge kommissærkollegiets politiske retningslinjer, navnlig i deres nuværende form, er næstformændene Jyrki Katainen og Maroš Šefčovič og kommissær Violeta Bulc og Generaldirektoratet for Mobilitet og Transport (GD MOVE) ansvarlige for udviklingen af Den Europæiske Unions transportpolitik. Generaldirektoratets opgave er at muliggøre og fremme mobilitet for personer og transport af varer på en måde, som er effektiv, sikker og miljøvenlig, og som opfylder borgernes og virksomhedernes behov.

GD MOVE udvikler strategiske politikker for transportsektoren, overvåger gennemførelsen af eksisterende EU-lovgivning, fremsætter nye lovgivningsforslag og tilskynder til udveksling af bedste praksis. Dets arbejde ledsages af finansielle støtteprogrammer, navnlig til forsknings- og innovationsprojekter under Horisont 2020 og til medfinansiering af investeringer i transportinfrastruktur under Connecting Europe-faciliteten (CEF). Generaldirektoratet fremmer politikker på internationalt plan og informerer offentligheden og interessenter.

GD MOVE bistås i sit arbejde af ekspertinput fra flere europæiske agenturer og to fællesforetagender, som det fører tilsyn med: Det Europæiske Luftfartssikkerhedsagentur (EASA), Det Europæiske Agentur for Søfartssikkerhed (EMSA), Den Europæiske Unions Jernbaneagentur, Forvaltningsorganet for Innovation og Netværk (INEA) og SESAR-fællesforetagendet (forskning i lufttrafikstyring i det fælles europæiske luftrum) samt fællesforetagendet Shift2Rail. GD MOVE har også opbygget et stærkt partnerskab med Eurocontrol og er repræsenteret i bestyrelsen for fællesforetagendet for brændselsceller og brint.

Hvad kan vi tilbyde?

Den ledende konsulents hovedopgaver er at:

| — | støtte generaldirektøren ved at yde strategisk rådgivning og vejledning om digitalisering af transport og mobilitet i tæt samarbejde med generaldirektoraterne for Kommunikationsnet, Indhold og Teknologi (GD CNECT), Forskning og Innovation (GD RTD), Det Indre Marked, Erhvervspolitik, Iværksætteri og SMV'er (GD GROW) og Det Fælles Forskningscenter (JRC) |
| --- | --- |

—

støtte generaldirektøren ved at yde strategisk rådgivning og vejledning om digitalisering af transport og mobilitet i tæt samarbejde med generaldirektoraterne for Kommunikationsnet, Indhold og Teknologi (GD CNECT), Forskning og Innovation (GD RTD), Det Indre Marked, Erhvervspolitik, Iværksætteri og SMV'er (GD GROW) og Det Fælles Forskningscenter (JRC)

| — | bidrage til udviklingen af Kommissionens digitale politik og lavemissionspolitik, der har til formål at skabe intelligent, sikker og bæredygtig mobilitet uden trafikpropper, til gavn for borgere og virksomheder |
| --- | --- |

—

bidrage til udviklingen af Kommissionens digitale politik og lavemissionspolitik, der har til formål at skabe intelligent, sikker og bæredygtig mobilitet uden trafikpropper, til gavn for borgere og virksomheder

| — | samarbejde tæt med vicegeneraldirektøren og det direktorat, der har ansvaret for politikken vedrørende hermed forbundne spørgsmål, navnlig direktorat B, samtidig med at vedkommende er direkte tilknyttet generaldirektøren. |
| --- | --- |

—

samarbejde tæt med vicegeneraldirektøren og det direktorat, der har ansvaret for politikken vedrørende hermed forbundne spørgsmål, navnlig direktorat B, samtidig med at vedkommende er direkte tilknyttet generaldirektøren.

Hvem søger vi? (udvælgelseskriterier)

Den ideelle ansøger skal have fremragende faglige egenskaber, være dynamisk og bør desuden opfylde følgende udvælgelseskriterier:

| a) | Teknisk viden og erfaring, navnlig:






  — | glimrende horisontal forståelse af den politiske beslutningstagning i Kommissionen |
| --- | --- | --- |

a)

Teknisk viden og erfaring, navnlig:

—

glimrende horisontal forståelse af den politiske beslutningstagning i Kommissionen

| — | erfaring med digitale spørgsmål, navnlig aktuelle dataspørgsmål (databeskyttelse, big data, kunstig intelligens, cloud, cybersikkerhed osv.) |
| --- | --- |

—

erfaring med digitale spørgsmål, navnlig aktuelle dataspørgsmål (databeskyttelse, big data, kunstig intelligens, cloud, cybersikkerhed osv.)

| — | godt kendskab til de politikker, der hører under GD MOVE, og navnlig til dem, som den ledende konsulent beskæftiger sig med. |
| --- | --- |

—

godt kendskab til de politikker, der hører under GD MOVE, og navnlig til dem, som den ledende konsulent beskæftiger sig med.

| b) | Ledelses- og rådgivningserfaring, navnlig:






  — | rådgivningserfaring og dokumenteret evne til at opstille mål, prioritere opgaver og sikre, at de gennemføres effektivt |
| --- | --- | --- |

b)

Ledelses- og rådgivningserfaring, navnlig:

—

rådgivningserfaring og dokumenteret evne til at opstille mål, prioritere opgaver og sikre, at de gennemføres effektivt

| — | fremragende evne til at fastlægge og fokusere på prioriteter, sikre opfølgning, gøre status og overvåge gennemførelse. |
| --- | --- |

—

fremragende evne til at fastlægge og fokusere på prioriteter, sikre opfølgning, gøre status og overvåge gennemførelse.

| c) | Kommunikations-/forhandlingsevner m.v., navnlig:






  — | gode færdigheder inden for samarbejde, beslutningstagning og forhandling på højt niveau og solid politisk dømmekraft til at kommunikere effektivt med alle interessenter i og uden for Kommissionen og opbygge tillidsforhold til dem |
| --- | --- | --- |

c)

Kommunikations-/forhandlingsevner m.v., navnlig:

—

gode færdigheder inden for samarbejde, beslutningstagning og forhandling på højt niveau og solid politisk dømmekraft til at kommunikere effektivt med alle interessenter i og uden for Kommissionen og opbygge tillidsforhold til dem

| — | dokumenteret evne til at nå ud til medlemsstaterne, nationale og regionale myndigheder og interessenter på højt plan. |
| --- | --- |

—

dokumenteret evne til at nå ud til medlemsstaterne, nationale og regionale myndigheder og interessenter på højt plan.

Ansøgerne skal (udvælgelseskrav)

For at komme i betragtning ved udvælgelsen skal ansøgerne opfylde følgende formelle krav ved ansøgningsfristens udløb:

| — | Nationalitet: Som ansøger skal man være statsborger i en af Den Europæiske Unions medlemsstater |
| --- | --- |

—

Nationalitet: Som ansøger skal man være statsborger i en af Den Europæiske Unions medlemsstater

| — | Universitetsuddannelse og eksamensbevis: Ansøgere skal have:






  — | enten en uddannelse på universitetsniveau, der er afsluttet med et eksamensbevis, og som er normeret til mindst fire år |
| --- | --- | --- |

—

Universitetsuddannelse og eksamensbevis: Ansøgere skal have:

—

enten en uddannelse på universitetsniveau, der er afsluttet med et eksamensbevis, og som er normeret til mindst fire år

| — | eller en uddannelse på universitetsniveau, der er afsluttet med et eksamensbevis, og mindst et års erhvervserfaring, hvis den normerede studietid er på mindst tre år (erhvervserfaringen på et år kan ikke medregnes i den erfaring, der nedenfor kræves efter endt uddannelse) |
| --- | --- |

—

eller en uddannelse på universitetsniveau, der er afsluttet med et eksamensbevis, og mindst et års erhvervserfaring, hvis den normerede studietid er på mindst tre år (erhvervserfaringen på et år kan ikke medregnes i den erfaring, der nedenfor kræves efter endt uddannelse)

| — | Erhvervserfaring: Ansøgerne skal have mindst 15 års erhvervserfaring efter endt uddannelse på et niveau, som ovennævnte kvalifikationer giver adgang til. Mindst fem år af erhvervserfaringen skal være opnået som rådgiver på højt niveau (1) |
| --- | --- |

—

Erhvervserfaring: Ansøgerne skal have mindst 15 års erhvervserfaring efter endt uddannelse på et niveau, som ovennævnte kvalifikationer giver adgang til. Mindst fem år af erhvervserfaringen skal være opnået som rådgiver på højt niveau (1)

| — | Sprogfærdigheder: Ansøgerne skal have et indgående kendskab til et af de officielle sprog i Den Europæiske Union (2) og et tilfredsstillende kendskab til et andet af disse sprog. Udvælgelsespanelet vil under samtalen eller samtalerne afprøve, om ansøgerne opfylder kravet om at have et tilfredsstillende kendskab til et andet officielt EU-sprog. En del af eller hele samtalen kan således finde sted på dette andet sprog |
| --- | --- |

—

Sprogfærdigheder: Ansøgerne skal have et indgående kendskab til et af de officielle sprog i Den Europæiske Union (2) og et tilfredsstillende kendskab til et andet af disse sprog. Udvælgelsespanelet vil under samtalen eller samtalerne afprøve, om ansøgerne opfylder kravet om at have et tilfredsstillende kendskab til et andet officielt EU-sprog. En del af eller hele samtalen kan således finde sted på dette andet sprog

| — | Aldersgrænse: Som ansøger skal man være under pensionsalderen, som for EU-tjenestemænd er udgangen af den måned, hvor tjenestemanden fylder 66 år, jf. personalevedtægtens artikel 52, litra a (3)). |
| --- | --- |

—

Aldersgrænse: Som ansøger skal man være under pensionsalderen, som for EU-tjenestemænd er udgangen af den måned, hvor tjenestemanden fylder 66 år, jf. personalevedtægtens artikel 52, litra a (3)).

Desuden skal ansøgerne have opfyldt eventuelle forpligtelser i henhold til gældende love om værnepligt, opfylde de vandelskrav, der stilles for at udføre de pågældende opgaver, og være fysisk i stand til at udføre deres opgaver.

Udvælgelse og udnævnelse

Europa-Kommissionen udvælger og udnævner den ledende konsulent i henhold til gældende udvælgelses- og ansættelsesprocedurer (se også: Document on Senior Officials Policy (4)).

Europa-Kommissionen nedsætter som en del af denne udvælgelsesprocedure et udvælgelsespanel. Dette panel gennemgår alle ansøgningerne, gennemfører en indledende kontrol af adgangsbetingelserne og identificerer de ansøgere, der har den bedst egnede profil set i forhold til de ovennævnte udvælgelseskriterier, og som kan indkaldes til samtale med udvælgelsespanelet.

Efter samtalerne udfærdiger udvælgelsespanelet en liste over de ansøgere, der går videre til en uddybende samtale med Europa-Kommissionens Rådgivende Udvalg for Udnævnelser. Udvalget afgør under hensyntagen til udvælgelsespanelets konklusioner, hvilke ansøgere der indbydes til en samtale.

Ansøgere, der indbydes til en samtale med udvalget, vil skulle deltage i et ledelsesassessmentcenter af en dags varighed ledet af eksterne rekrutteringskonsulenter, medmindre de i løbet af de to år, der går forud for samtalen med udvalget, på anmodning af Europa-Kommissionens Generaldirektorat for Menneskelige Ressourcer og Sikkerhed allerede er blevet bedømt ved et assessmentcenter i forbindelse med en ansøgning om en type stilling på samme niveau som den stilling, de søger nu. På grundlag af samtalen og rapporten fra assessmentcentret udfærdiger udvalget en liste over de ansøgere, som det anser for egnede til at varetage stillingen som ledende konsulent.

Ansøgerne på denne liste vil blive indkaldt til samtale med Kommissionens kommissær med ansvar for mobilitet og transport (5).

Efter disse samtaler træffer Europa-Kommissionen afgørelse om udnævnelsen.

Udvælgelsesproceduren vil af praktiske grunde og for at afslutte den så hurtigt som muligt, både af hensyn til ansøgerne og institutionerne, udelukkende blive afholdt på engelsk og/eller fransk (6).

Ligestilling

Den Europæiske Union fører en aktiv ligestillingspolitik og politik for ikkeforskelsbehandling i overensstemmelse med artikel 1d i personalevedtægten (7). Med henvisning til det lave antal af kvinder i ledelsesstillinger opfordrer Kommissionen især kvinder til at søge.

Ansættelsesvilkår

Løn- og ansættelsesvilkårene er fastsat i personalevedtægten (8).

Den ansøger, der udvælges til stillingen, ansættes som tjenestemand i lønklasse AD 14. Vedkommende vil afhængigt af varigheden af sin erhvervserfaring blive indplaceret på trin 1 eller trin 2 i lønklassen.

Der gøres opmærksom på, at alle nyansatte i henhold til personalevedtægten skal gennemgå en ni måneders prøvetid.

Tjenestestedet er Bruxelles.

Uafhængighed og erklæring om interesser

Inden sin tiltræden skal den ledende konsulent afgive en erklæring om, at han/hun forpligter sig til at optræde uafhængigt og handle i almenhedens interesse, og til at oplyse om interesser, som eventuelt kan have betydning for vedkommendes uafhængighed.

Ansøgningsprocedure

Ansøgerne opfordres til, inden de indsender ansøgningen, omhyggeligt at kontrollere, om de opfylder alle udvælgelseskravene (»Ansøgerne skal«), navnlig hvad angår kravene til eksamensbevis og erhvervserfaring samt sprogfærdigheder. Hvis et af kriterierne ikke er opfyldt, udelukkes ansøgeren automatisk fra udvælgelsesproceduren.

Interesserede bedes søge via internettet på nedenstående websted og følge anvisningerne for de forskellige trin i proceduren:

https://ec.europa.eu/dgs/human-resources/seniormanagementvacancies/

Ansøgere skal have en gyldig e-mailadresse. Den benyttes til at identificere ansøgningen og til al kontakt undervejs på de forskellige trin i udvælgelsesproceduren. Enhver ændring af e-mailadresse skal derfor meddeles Europa-Kommissionen.

Ansøgningen er først færdiggjort, når der er uploadet et CV i PDF-format og skrevet en begrundelse online (maks. 8 000 skrifttegn). Ansøgere kan indgive deres CV og begrundelse på hvilket som helst af de officielle sprog i Den Europæiske Union.

Når onlineansøgningen er afsluttet, modtager ansøgeren en e-mail, der bekræfter, at ansøgningen er blevet registreret. Hvis ansøgeren ikke modtager nogen mail med bekræftelse af ansøgningen, er ansøgningen ikke blevet registreret!

Bemærk, at det ikke er muligt at følge ansøgningens videre forløb online. Ansøgerne modtager svar på ansøgningen direkte fra Europa-Kommissionen.

Hvis der ønskes yderligere oplysninger og/eller der opstår tekniske problemer, kan der sendes en e-mail til: HR-MANAGEMENT-ONLINE@ec.europa.eu

Ansøgningsfrist

Ansøgningsfristen er den 4. november 2019 kl. 12.00 lokal tid i Bruxelles, hvorefter det ikke længere vil være muligt at søge.

Ansøgerne har selv ansvaret for, at den elektroniske ansøgning indsendes inden fristens udløb. Det anbefales på det kraftigste ikke at vente til sidste øjeblik, eftersom stor trafik på internettet eller eventuelle problemer med internetforbindelsen kan føre til, at den elektroniske registrering afbrydes, før den er afsluttet, hvorpå hele processen skal gentages. Det er ikke muligt at søge efter fristens udløb. Ansøgninger, som indkommer efter fristens udløb, godtages ikke.

Vigtige oplysninger til ansøgerne

Ansøgerne gøres opmærksom på, at udvælgelseskomitéens arbejde er fortroligt. Det er forbudt for ansøgerne og andre, der optræder på deres vegne, at henvende sig direkte eller indirekte til dens medlemmer. Alle spørgsmål skal rettes til de relevante panelers sekretariat.

Beskyttelse af personoplysninger

Kommissionen sørger for, at ansøgernes personoplysninger behandles i overensstemmelse med Europa-Parlamentets og Rådets forordning (EU) 2018/1725 (9). Dette gælder især oplysningernes fortrolighed og sikkerhed.

---

(1)  Ansøgerne skal for alle de år, hvor erfaringen som rådgiver på højt niveau er opnået, tydeligt anføre følgende i deres CV: 1) stillingernes titel og funktion; 2) antallet af hierarkisk overordnede og underordnede niveauer, og 3) antallet af ligestillede.

(2)  http://eur-lex.europa.eu/legal-content/DA/TXT/PDF/?uri=CELEX:01958R0001-20130701&qid=1408533709461&from=DA

(3)  http://eurlex.europa.eu/LexUriServ/LexUriServ.do?uri=CONSLEG:1962R0031:20140101:DA:PDF

(4)  https://ec.europa.eu/info/sites/info/files/compilation-of-the-senior-official-policy-at-the-european-commission_en.pdf

(5)  Med mindre det pågældende medlem af Kommissionen i overensstemmelse med Kommissionens afgørelse af 5. december 2007 (PV(2007) 1811) har uddelegeret denne opgave til et andet medlem af Kommissionen.

(6)  Udvælgelsespanelet sikrer, at personer med et af disse sprog som modersmål ikke uberettiget opnår nogen fordele.

(7)  http://eur-lex.europa.eu/legal-content/DA/TXT/PDF/?uri=CELEX:01962R0031-20140701&from=DA

(8)  http://eur-lex.europa.eu/legal-content/DA/TXT/PDF/?uri=CELEX:01962R0031-20140701&from=DA

(9)  Europa-Parlamentets og Rådets forordning (EU) 2018/1725 af 23. oktober 2018 om beskyttelse af fysiske personer i forbindelse med behandling af personoplysninger i Unionens institutioner, organer, kontorer og agenturer og om fri udveksling af sådanne oplysninger og om ophævelse af forordning (EF) nr. 45/2001 og afgørelse nr. 1247/2002/EF (EUT L 295 af 21.11.2018, s. 39).

---